b'\n_START_ARTICLE_\nChrysler Neon\n_START_SECTION_\n1 Gen 1994-1999\n_START_PARAGRAPH_\nDodge Neonin mallivuosi 1995 tuli markkinoille vuoden 1994 alussa Yhdysvalloissa ja se suunniteltiin valmistuskustannuksiltaan edulliseksi. S\xc3\xa4\xc3\xa4st\xc3\xb6syist\xc3\xa4 kannentiiviste vaihdettiin suunnitellusta kolmikerroksisesta hieman halvempaan, jota ei suunnittelussa otettu huomioon aiheuttaen tiivisteen hajoamisen ennenaikaisesti. Kun ongelma havaittiin 1996-1997 rikkoontuneet autot korjattiin valmistajan puolesta ja siirryttiin k\xc3\xa4ytt\xc3\xa4m\xc3\xa4\xc3\xa4n suunnitelman mukaista tiivistett\xc3\xa4 joka paransi tiivisteen kest\xc3\xa4vyytt\xc3\xa4 . S\xc3\xa4\xc3\xa4st\xc3\xb6j\xc3\xa4 haettiin my\xc3\xb6s vaihteisto\xc3\xb6ljyn j\xc3\xa4\xc3\xa4hdyttimest\xc3\xa4, joka sulautettiin moottorin j\xc3\xa4\xc3\xa4hdyttimen kiertoon k\xc3\xa4ytt\xc3\xa4en j\xc3\xa4\xc3\xa4hdytysnesteen seassa korroosioherkki\xc3\xa4 messinkisi\xc3\xa4 putkia oman erillisen j\xc3\xa4\xc3\xa4hdyttimen sijaan. Vikatilanteessa j\xc3\xa4\xc3\xa4hdytysneste virtaa vaihteistoon altistaen sin\xc3\xa4ll\xc3\xa4\xc3\xa4n eritt\xc3\xa4in kest\xc3\xa4v\xc3\xa4n vaihteiston glykolille, joka tuhoaa kitkapinnat. Kolariturvallisuus testatiin jenkeiss\xc3\xa4 surkein arvosanoin(Poor). Manuaalivahteisena ja kevyen\xc3\xa4 polttoaineenkulutus on alle kuusi litraa sadalla kilometrill\xc3\xa4 maantieajossa. Automattiversion kulutus on maltillinen, mutta vanhahtavana kolmivaihteisena kulutus nousee noin seitsem\xc3\xa4\xc3\xa4n litraan jopa maantiell\xc3\xa4.\n_START_SECTION_\n2 Gen 1999-2005\n_START_PARAGRAPH_\nNeon uudistettiin paljon 2000-2005 mallisarjoihin jolloin ajo-ominaisuudet ja mukavuus paranivat. Alustakin koki muutoksia. Kolariturvallisutta yritettiin parantaa ja arvosanaksi tuli v\xc3\xa4ltt\xc3\xa4v\xc3\xa4 nokkakolarissa ja surkea sivut\xc3\xb6rm\xc3\xa4yksess\xc3\xa4. Muutosten my\xc3\xb6t\xc3\xa4 paino lis\xc3\xa4\xc3\xa4ntyi. 2001 j\xc3\xa4lkeen uudistettiin manuaalivaihteisto vahvempaan  sek\xc3\xa4 automattivaihteisto nelivaihteiseen.  2003 uudistettiin moottorinohjaus ngc sukupolveen sek\xc3\xa4 turvalaitteistoa. Saataville tuli sivuturvatyynyt jotka paransivat surkeaa tulosta kolaritestissa huomattavasti.  Samana vuonna esiteltiin malliston huipulle Dodge Neon SRT-4, jonka 2,4-litrainen moottori tuotti noin 230 hevosvoimaa. Auto oli aikanaan Yhdysvaltain nopein sarjatuotantoauto alle 20 000 dollarin: kiihtyi 0-100 km/h alle 6 sekunnin.\n_START_SECTION_\nTeknisi\xc3\xa4 ominaisuuksia\n_START_PARAGRAPH_\nAuton pienehk\xc3\xb6 ilmanvastuskerroin (0,335) mahdollistaa 132 hevosvoiman moottorilla 197 km/h huippunopeuden ja eritt\xc3\xa4in hyv\xc3\xa4n polttoainetalouden, varsinkin auton suorituskykyyn n\xc3\xa4hden. Neon on matala ja siin\xc3\xa4 on etupuskurin alla pehme\xc3\xa4 etuspoileri. Ohjaus on kevyt yhdysvaltalaiseen tyyliin, eik\xc3\xa4 alusta ole kova. Neonin py\xc3\xb6r\xc3\xa4t ovat auton nurkissa, mik\xc3\xa4 tekee ajettavuudesta j\xc3\xa4m\xc3\xa4k\xc3\xa4n ja hauskan. Ensimm\xc3\xa4isen sukupolven malleissa \xc3\xa4\xc3\xa4neneristys oli heikko, mik\xc3\xa4 toi erityisesti nastarenkaiden \xc3\xa4\xc3\xa4net melko hyvin matkustamoon. Meluun vaikutti my\xc3\xb6s 1. version Neoneissa k\xc3\xa4ytetyt kehyksett\xc3\xb6m\xc3\xa4t ovilasit. Vuoden 2000 mallinen toisen sukupolven Neon tarvitsi 11,2 sekuntia kiihty\xc3\xa4kseen 0-100 km/h.'